# Castellers de París

Els Castellers de París són una colla castellera fundada el 10 d'octubre de 2015 a la ciutat de París. Com a entitat, la colla forma part del Casal de Catalunya de Paris. El color de camisa dels Castellers de Paris és el blau i el seu sobrenom és "geperuts”, una referència a la novel·la Notre-Dame de Paris de Victor Hugo. Les colles padrines dels Castellers de Paris són els Castellers del Poble Sec i els Castellers de Lleida.

## Història

Els castellers de Paris varen estrenar la camisa el 5 de març de 2016, amb motiu de la calçotada organitzada pel Casal de Catalunya de Paris, amb una petita actuació que van iniciar amb un pilar de quatre caminat, i en què van descarregar un pilar de 4 per sota, una torre de cinc, un tres de cinc, un tres de cinc amb l'agulla, dos pilars de quatre simultanis, i que van acabar amb un altre pilar de quatre per sota.
El juny de 2016, fruit de la col·laboració amb altres dues formacions fundades fora de Catalunya, els Castellers de Londres i els Xiquets Copenhagen, neix el primer Festival Internacional de Castells. La colla es desplaça fins a Londres on comparteixen el cap de setmana amb la formació local, amb qui actuen el 19 de juny de 2016 a la plaça Bishop, a l'Old Spitalfields Market per assolir els primers castells de sis pisos (3 de 6 i 4 de 6) del seu historial.
El 30 d'abril de 2017 els Castellers van fer la seva diada de bateig amb les seves colles padrines: els Castellers de Lleida i els Castellers del Poble Sec. En aquesta jornada els geperuts van descarregar el 3 de 6, el 3 de 6 amb agulla i el 4 de 6 amb agulla, i can carregar el pilar de 5 per sota.
El 8 de juny de 2019, en el marc de la diada internacional realitzada aquell any a Copenhaguen, els Castellers de Paris signen la millor actuació del seu historial assolint el 3 de 6, el 2 de 6 (primer de la història de la colla) i el 3 de 6 amb l'agulla.

## Castells

La taula a continuació mostra la data, la diada i la plaça en què per primera vegada s'han descarregat, i en què s'han carregat en cas d'haver succeït amb anterioritat, cadascuna de les construccions que la colla ha assolit a plaça, ordenades cronològicament.
| Construcció | Data | Diada | Plaça | Ciutat |
| Torre de 6 (2de6) | 8 de juny de 2019 | 3a Diada Castellera Internacional | Kongens Have | Copenhaguen |
| Pilar de 5 amb folre (pde5 f) | 19 de maig de 2018 | Marché européen | Place du Marché Neuf | Saint-Germain-en-Laye |
| Pilar de 5 per sota (pde5ps) carregat (c) | 30 d'abril de 2017 | Bateig dels Castellers de Paris (2n dia) | Camp de Mart | París |
| 4 de 6 amb agulla (4de6a) | 30 d'abril de 2017 | Bateig dels Castellers de Paris (2n dia) | Camp de Mart | París |
| 3 de 6 amb agulla (3de6a) | 29 d'abril de 2017 | Bateig dels Castellers de Paris (1er dia) | Parc de la Villette | París |
| 4 de 6 (4de6) | 19 de juny de 2016 | 1a Diada Castellera Internacional | Old Spitalfields Market | Londres |
| 3 de 6 (3de6) | 19 de juny de 2016 | 1a Diada Castellera Internacional | Old Spitalfields Market | Londres |
| Pilar de 4 caminat (pde4cam) | 5 de març de 2016 | Calçotada del Casal de Catalunya de París | Plaça de la Vila d'Avon | Avon (Sena i Marne) |
| Pilar de 4 (pde4) | 12 de desembre de 2015 | Dinar de Nadal del Casal de Catalunya de París | Maison Basque de Paris | Saint-Ouen |
| Torre de 5 (2de5) | 12 de desembre de 2015 | Dinar de Nadal del Casal de Catalunya de París | Maison Basque de Paris | Saint-Ouen |
| Pilar de 4 per sota (pde4ps) | 12 de desembre de 2015 | Dinar de Nadal del Casal de Catalunya de París | Maison Basque de Paris | Saint-Ouen |
Temporades
La taula següent mostra el nombre de castells descarregats (D) i carregats (C), excloent intents i intents desmuntats, assolits a cada temporada, des del 2016 (any en què la colla va descarregar els seus primers castells de 6).
Actualitzat el dia 06 d'octubre de 2024.
| Castell | 4de6 | 4de6 | 3de6 | 3de6 | 3de6a | 3de6a | 4de6a | 4de6a | 2de6 | 2de6 | Pde5ps | Pde5ps |
| Temporada | D | C | D | C | D | C | D | C | D | C | D | C |
| 2016 | 2 | | 2 | 1 | | | | | | | | |
| 2017 | 3 | | 4 | | 3 | | 1 | | | | | 1 |
| 2018 | | | 1 | | 1 | | 1 | | | | | |
| 2019 | | | 1 | | 1 | | | | 1 | | | |
| 2022 | 1 | | | | | | | | | | | |
| 2023 | | 1 | | | | | | | | | | |
| 2024 | 2 | | 2 | | 1 | | | | | | | |
| Castell | 4de6 | 4de6 | 3de6 | 3de6 | 3de6a | 3de6a | 4de6a | 4de6a | 2de6 | 2de6 | Pde5ps | Pde5ps |
| Total | D | C | D | C | D | C | D | C | D | C | D | C |
| Total | 8 | 1 | 10 | 1 | 6 | - | 2 | – | 1 | | | 1 |
| Font: Actuacions dels Castellers de Paris |||||||||||||

## Referències

* ↑ «Pàgina oficial dels Castellers de París.» (en francès). [Consulta: 9 juny 2024].
* ↑ «Els Castellers de París al Casal de Catalunya de París». Arxivat de l'original el 2016-08-22. [Consulta: 13 juliol 2016].
* ↑ «Les Castellers de Paris | île du Monde», 26-09-2023. Arxivat de l'original el 2023-09-26. [Consulta: 9 juny 2024].
* ↑ «Els Castellers de París estrenen camisa». DiariCasteller.cat, 08-03-2016. Arxivat de l'original el 2016-08-29 [Consulta: 12 juliol 2016]. Arxivat 2016-08-29 a Wayback Machine.
* 1 2 3 Garcia, Efren «Els Castellers de París ja alcen castells de sis pisos». Diari ARA, 19-06-2016.
* ↑ «Paris – Londres, l’aliança castellera fora de Catalunya», 31-01-2023. Arxivat de l'original el 2023-01-31. [Consulta: 9 juny 2024].
* ↑ acn/ddg, londres |. «Londres acull amb èxit el primer Festival Internacional de Castells», 20-06-2016. [Consulta: 9 juny 2024].
* ↑ «Estrenes d’aquí i d’allà,en una jornada internacional – Fes Ta Festa – La cultura popular a la ràdio i a internet», 13-05-2021. Arxivat de l'original el 2021-05-13. [Consulta: 9 juny 2024].
* ↑ Garcia, Efren. «Els Castellers de París exhibeixen tot el seu potencial», 30-04-2017. [Consulta: 9 juny 2024].
* 1 2 «Actuacions - Castellers de Paris», 10-05-2017. [Consulta: 9 juny 2024].
* ↑ «Resum 2019: Les colles internacionals». Revista Castells.
* ↑ «Resum 2019: les colles internacionals | RevistaCastells.cat», 05-06-2024. [Consulta: 9 juny 2024].
* ↑ «Les Castellers de Paris et les Arreplegats de la Zona Universitària remplissent les rues de Saint-Germain-en-Laye pendant le Marché européen - Castellers de Paris» (en francès), 21-05-2018. [Consulta: 9 juny 2024].
* 1 2 Garcia, Efren. «Els Castellers de París exhibeixen tot el seu potencial», 30-04-2017. [Consulta: 9 juny 2024].
* ↑ «Colles del 9 al 16 de MAIG | WebCasteller», 26-07-2016. Arxivat de l'original el 2016-07-26. [Consulta: 9 juny 2024].
* ↑ Castellers de Paris. «Castellers de Paris - 4d6 a Spitafields Market (Londres)», 20-06-2016. [Consulta: 9 juny 2024].
* ↑ Castellers de Paris. «Castellers de Paris - 3d6 a Spitafields Market (Londres)», 20-06-2016. [Consulta: 9 juny 2024].
* ↑ «1er Colloque du Conseil Français des Confréries à Avon». Francès, 05-03-2016. Arxivat de l'original el 2016-08-17. [Consulta: 13 juliol 2016].
* ↑ Castellers de Paris. «Castellers de Paris Pd4 - Diada de Nadal 2015», 13-12-2015. [Consulta: 9 juny 2024].
* ↑ Castellers de Paris. «Castellers de Paris 2d5 - Diada de Nadal 2015», 13-12-2015. [Consulta: 9 juny 2024].